## Број: 264-19-ОС/2

**Дана: 04.10.2019.**

## **НАРУЧИЛАЦ**

## **КЛИНИЧКИ ЦЕНТАР ВОЈВОДИНЕ**

ул. Хајдук Вељкова бр. 1, Нови Сад

([www.kcv.rs](http://www.kcv.rs))

# ПОЗИВ ЗА ПОДНОШЕЊЕ ПОНУДЕ

**Врста наручиоца**: ЗДРАВСТВО

**Врста поступка**: Отворени поступак

**Врста предмета**: Услуге

**Oпис предмета набавке, назив и ознака из општег речника набавке:**

264-19-OС Услуга чишћења и одржавања хигијене у свим организационим јединицама Клиничког центра Војводине; ОРН: 90900000 Услуга чишћења и санитације

**Поступак јавне набавке се спроводи ради закључења оквирног споразума. Време трајања оквирног споразума:** Оквирни споразум не може трајати дуже од 6 месеци

**Број понуђача са којима ће наручилац закључити оквирни споразум:**

Оквирни споразум између једног наручиоца и једног понуђача

**Критеријум је:** Најнижа понуђена цена

**Начин преузимања конкурсне документације, односно интернет адреса где је конкурсна документација доступна:**

Конкурсна документација се може преузети на интернет страници Клиничког центра [www.kcv.rs](http://www.kcv.rs) и на Порталу Управе за јавне набавке [www.portal.ujn.gov.rs](http://www.portal.ujn.gov.rs).

**Начин подношења понуде и рок за подношење понуде:**

Понуђач понуду подноси у затвореној коверти или кутији, затворену на начин да се приликом отварања понуда може са сигурношћу утврдити да се први пут отвара.

На полеђини коверте или на кутији навести назив понуђача, тачну адресу и контакт телефон.

У случају да понуду подноси група понуђача, на коверти је потребно назначити да се ради о групи понуђача и навести називе и адресу свих учесника у заједничкој понуди и контакт телефон.

Понуду доставити непосредно или путем поште на адресу: **Клинички центар Војводине,** **21000 Нови Сад, Хајдук Вељкова број 1***,* искључиво преко писарнице Клиничког центра Војводине, са назнаком да је реч о понуди, уз обавезно **навођење предмета набавке и редног броја** **набавке** "Понуда за јавну набавку број 264-19-OС Услуга чишћења и одржавања хигијене у свим организационим јединицама Клиничког центра Војводине".

На полеђини понуде обавезно ставити назнаку **„НЕ ОТВАРАТИ”.**

Рок за подношење понуда је дан 21.10.2019. године до 08,00 часова.

**Место, време и начин отварања понуда:**

Јавно отварање понуда обавиће се у Управној згради Клиничког центра Војводине, дана 21.10.2019. године у 10.00 часова.

Овлашћени представници понуђача могу учествовати у јавном отварању понуда, под условом да овлашћења предају комисији за јавну набавку пре почетка отварања понуда.

**Рок за доношење одлуке:**

Одлука о додели уговора биће донета у року од 25 дана од дана отварања понуда, осим у нарочито оправданим случајевима, као што је обимност или сложеност понуда, односно сложеност методологије доделе пондера, када рок може бити 40 дана од дана отварања понуда.

**Лице за контакт**:

Одсек за немедицинске јавне набавке, тел. 021/487-22-27.